IVL วิ่งแรง 7% โบรกฯเชียร์ “ซื้อ” เป้า 34 บ. ชี้ผลงาน Q3 โตรับยอดขายพุ่ง-ไร้ขาดทุนสต็อก
IVL วิ่งแรง 7% โบรกฯเชียร์ “ซื้อ” เป้า 34 บ. ชี้ผลงาน Q3 โตรับยอดขายพุ่ง-ไร้ขาดทุนสต็อก
6 ต.ค. 2563

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ปิดภาคเช้าที่ระดับ 22.50 บาท บวก 1.50 บาท หรือ 7.14% สูงสุดที่ระดับ 22.90 บาท ต่ำสุดที่ระดับ 21.20 บาท ด้วยมูลค่าการซื้อขาย 1.40 พันล้านบาท

ด้าน บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อ” หุ้น IVL ด้วยราคาเป้าหมาย 34 บาท/หุ้น โดยคาดแนวโน้มไตรมาส 3/63 ดีขึ้น ด้วยฐานเปรียบเทียบในปีก่อนที่ไม่สูง ทำให้คาดว่ากำไรปกติและกำไรสุทธิในไตรมาส 3 จะเติบโตสูงกว่าในช่วงเดียวกันของปีก่อน และมีโอกาสเติบโตต่อเนื่องจากไตรมาสก่อน
โดยแม้แนวโน้ม Integrated PET Spread จะเริ่มปรับลดลงจากช่วงเดียวกันของปีก่อน แต่น่าจะชดเชยได้ด้วยปริมาณขายที่ดีขึ้นในเกือบทุกกลุ่มธุรกิจจากสถานการณ์ COVID-19 เริ่มคลี่คลาย และมาร์จิ้นของธุรกิจ Integrated Oxides ดีขึ้นตามราคาน้ำมันดิบที่ฟื้นตัวแรง รวมถึงไม่น่ามีขาดทุนจากสต๊อกจำนวนมาก